Хрупкави кошнички с пастет гъби и зеленчуци
### Едва средата на работната седмица е, но вече мечтая за спокоен уикенд с любимите хора, чаша вино и вкусна храна. В някакъв момент човек си дава сметка колко важни са тези мигове и как му се иска да са повече, по - пълноценни и колкото може по-дълготрайни.


### И понеже сряда си е малкия петък (както често обичам да казвам), ми хрумна нещо като специално ястие/предястие, което да направи точно тази сряда вечер по-специална за мен и семейството ми.


### Хрупкави кошнички с пастет гъби и зеленчуци! Бързо, лесно, полезно и вкусно!


### 


### **Необходими продукти:**


### *за 10 бр.*


### 1 опаковка (100 г) [oh, my veggies пастет с гъби](https://www.facebook.com/ohmyveggiespate/)


### 1 ч.л. зехтин


### щипка прясно смлян черен пипер


### 2 бр. готови гори за баница


### 1 червена чушка нарязава на ситно


### стрък пресен лук, нарязан на шайби


### свежа мащерка, за украса


### 


### **Начин на приготвяне:**


### Загрейте фурната на 170С на долен реотан с вентилатор.


### Нарежете корите за баница, както са една върху друга, на квадрати с размер 7-8 см. Прехвърлете всеки квадрат в подходяща форма за тарталети или за мини мъфини и притиснете в центъра към дъното. Печете за 7-8 минути и охладете напълно преди да напълните кошничките.


### В малка купа смесете пастета, зехтина и черния пипер и разбъркайте до гладка смес. Прехвърлете в пош с желан накрайник и нанесете от сместа с пастет във всяка кошничка.


### Финално украсете с кубчета чушка, нарязан лук и мащерка.




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

